D/137/00.04.01.01/2023

 Kunnanhallitus 19.6.2023 § 140

Tulevaisuuden kuntakeskusta -hanke

Hankkeen päätavoite on selvittää, millainen kuntakeskustan tulisi olla, jotta se olisi viihtyisä ja palvelisi tulevaisuudessa Saarijärven, Uuraisen ja lähialueiden asukkaita sekä muita sidosryhmiä. Lisäksi tavoite on selvittää käytännön toimenpiteet, joita tarvitsee tehdä, jotta keskustaa saadaan konkreettisesti kehitettyä. Hanke myös pyrkii osoittamaan, että kunnat haluavat ryhtyä toimeen ja toimenpiteillään lisätä asukkaiden viihtyvyyttä sekä osoittaa, että asukkaita, kuin muitakin sidosryhmiä, halutaan edelleen aktiivisesti ja monipuolisesti osallistaa kotikuntansa kehittämiseen. Hankkeen tavoite on toteuttaa kuntien strategiaa ja saada konkreettisia tuloksia, joita eteenpäin viemällä saadaan tuloksena viihtyisä, palveleva, elinvoimainen ja kasvava kuntakeskusta Saarijärvelle ja Uuraisille.

Hankkeeseen liittyvät kulut maksaa K-S liitto 50 % ja kuntien omarahoitusosuus 50 %.

* projektipäällikön työajasta 40 % viikossa (2 päivää/vko) kohdentuu Uuraisille. Hän pitää työajan seurantaa tekemistään työtehtävistä, josta tämä voidaan todentaa.
* vähintään neljänä (4) arkipäivänä kuukaudessa tulee projektipäällikön työskennellä fyysisesti Uuraisilla, jossa Uuraisten kunta osoittaa hänelle työtilat (hyväksyttävä vuokrakulu hankemaksatukseen). Työvälineet; kännykät, läppärit, ohjelmistot, yhteydet yms hoitaa hankkeen hallinnoija Saarijärven kaupunki.

Kustannusarvion omavastuuosuus on n. 10 000 euroa.

Liite: hankesuunnitelma

Valmistelija/lisätietoja: kunnanjohtaja Juha Valkama, p. 040 552 5703

**Kunnanjohtajan ehdotus:** Kunnanhallitus hyväksyy liitteen mukaisen hankesuunnitelman ja tarvittavan määrärahan varaamisen hankkeen omarahoitusosuuteen.

**Päätös:** Hyväksyttiin yksimielisesti.

**Toimenpiteet:** Ote: Saarijärven kaupunki, hankehallinto